கேள்வி: நாகோன் காகித ஆலை என்பது என்ன?
பதில்: நாகோன் காகித ஆலை (''Nagaon Paper Mill'') என்பது இந்துசுத்தான் காகிதக் கழக நிறுவனத்தின் ஒரு பகுதியாக இருந்த ஒரு காகிதத் தயாரிப்புத் தொழிற்சாலையாகும். இத்தொழிற்சாலை 1985 ஆம் ஆண்டில் நிறுவப்பட்டது. இந்தியா அசாம் மாநிலத்திலுள்ள மரிகாவன் மாவட்டம் இயாகிரோட்டு, ககசுநகரில் தேசிய நெடுஞ்சாலை எண் 37 சாலையில் அமைந்துள்ளது. குவகாத்தியிலிருந்து கிழக்கே சுமார் 55 கி.மீ தொலைவில் நாகோன் காகித ஆலை அமைந்துள்ளது
கேள்வி: நாகோன் காகித ஆலை - வரலாறு என்பது என்ன?
பதில்: நாகோன் காகித ஆலை 1985 ஆம் ஆண்டு அக்டோபரில் வணிக ரீதியான உற்பத்தியைத் தொடங்கியது. 2008 ஆம் ஆண்டு வரை நிறுவப்பட்ட திறனை விட அதிகமாக உற்பத்தி செய்தது. ஆலையின் உற்பத்தி திறன் ஒவ்வொரு நாளும் 300 மெட்ரிக் டன் காகிதமாக இருந்தது. ஆரம்பத்தில், நாடு முழுவதிலுமிருந்து 750 பேர் அங்கு பணிபுரிந்தனர். அறிக்கைகளின்படி, நாகோன் காகித ஆலை மட்டுமே அதன் செயல்பாடு முழுவதும் இலாபகரமாக இயங்கிய நிறுவனத்தின் ஒரே அலகாகவும் இருந்தது. 100% மூங்கிலை மூலப்பொருளாகக் கொண்டு காகித ஆலையில் காகிதக் கூழ் தயாரித்த உலகின் முதல் காகித ஆலை இதுவாகும்.
கேள்வி: நாகோன் காகித ஆலை - கையகப்படுத்தலும் மறுவடிவமைப்பும் குறித்து விரிவாக சொல்லுங்கள்.
பதில்: 2017 ஆம் ஆண்டு முதல் ஊழியர்களுக்கு சம்பளம் கொடுக்க முடியாததால் செயல்பாடுகளை நிறுத்திய இரண்டு பெரிய இந்துசுத்தான் காகித கழக அலகுகளில் இதுவும் ஒன்றாகும். அசாம் அரசு, அந்த அலகின் சொத்துக்களையும், பராக் பள்ளத்தாக்கின் பஞ்ச்கிராமில் உள்ள கச்சார் காகித ஆலையின் சொத்துக்களையும் ₹375 கோடிக்கு வாங்கியது. அசாம் அரசு, இந்துசுத்தான் காகிதக் கழகத்தினுடைய காகித ஆலையின் 550 ஏக்கருக்கும் அதிகமான நிலத்தை கையகப்படுத்தியது. மேலும் அதை குவகாத்தி அருகிலுள்ள வணிக நோக்குடைய செயற்கைக்கோள் நகரமாக மாற்ற திட்டமிட்டுள்ளது. குவகாத்தியின் மீதான அழுத்தத்தைக் குறைக்க இந்த செயற்கைக்கோள் நகரங்கள் உதவும். ஏனெனில் இங்கு மக்கள் தொகை 12 லட்சத்தைத் தாண்டியுள்ளது.